От Ковид умират повече мъже , отколкото жени . Защо е така ? Мъжете боледуват по - тежко от коронавирус и по - често умират от Ковид . Ролята на специфична защита при жените играят няколко фактора . Ето какви са фактите . Още от началото на пандемията има предположения защо мъжете по - тежко прекарват Ковид - 19 : те по - малко се грижат за здравето си , по - често пушат , хранят се по - нездравословно . Нездравословният начин на живот е характерен особено за по - старото поколение . Освен това мъжете по - често отлагат посещението си при лекар , когато имат оплаквания . Предишни заболявания и възрастова структура Фактите около честотата на заболяването от Ковид и смъртността при мъжете и жените , установени до юни тази година , бяха изнесени наскоро в проучване на изследователската инициатива Global Health 50 / 50 , проведено в над 20 държави . Данните показват , че две трети от заболелите от Ковид мъже са починали в резултат на инфекцията , а сред жените - една трета . Това по всяка вероятност е свързано и с предишни заболявания – мъжете например страдат много по - често от болести на сърдечно - съдовата система , от които и умират по - често в сравнение с жените . Решаваща е освен това възрастовата структура : според института „ Роберт Кох “ , във всички възрастови групи , включително сред хората между 70 и 79 години , смъртността сред мъжете е била двойно по - висока , отколкото сред жените . Чак след това съотношенията се изравняват , за да се променят отново във възрастовата група между 90 и 99 години . Ролята на рецептора ACE 2 Важна роля в тези процеси явно играе протеиновият рецептор АСЕ 2 , чрез който проникват коронавирусите , предизвикващи заболяванията Ковид - 19 , Тежкия остър респираторен синдром ( ТОРС ) и Близкоизточния респираторен синдром ( БИРС ) . Анестезиологът Бернхард Цвислер от мюнхенския университет „ Лудвиг Максимилиан “ каза още през юни тази година , че ТОРС също протича по - тежко сред мъжете . Според проучване на университетския Медицински център в Гронинген , при мъжете концентрацията на рецептора АСЕ 2 е значително по - висока , отколкото при жените . Изследователите открили тази разлика , проучвайки възможните връзки между този рецептор и хроничната сърдечна недостатъчност . По думите на Бернхард Цвислер , в момента се проучва дали приемът на АСЕ - блокери като средство за намаляване на кръвното не води дотам , че клетките да образуват повече рецептори АСЕ 2 и така да стават по - уязвими за инфекции . Това е вероятно , но не е доказано . Естрогенът и имунната система ли защитават жените ? Женската имунна система е сравнително по - устойчива от тази на мъжете – благодарение най - вече на женския хормон естроген , който кара имунната система да реагира по - бързо и по - мащабно срещу вируси . Докато мъжкият тестостерон забавя отбранителните реакции на тялото . Фактът , че имунната система на жените реагира по - бързо и по - силно на вируси , си личи и при други вирусни заболявания , като сезонния грип и обикновените настинки . За сметка на това обаче жените страдат по - често от автоимунни заболявания , при които имунната система реагира необичайно силно и започва да атакува собствените си клетки – на това се дължи и едно от познатите усложнения , които настъпват при Ковид - 19 . Съществуват и чисто „ генетични причини “ , които осигуряват предимство на жените , посочва пред ДВ молекулярният вирусолог Томас Пичман . Някои от гените , които отговарят за разпознаването на вирусите , са кодирани в Х - хромозомите . Тъй като жените имат две Х - хромозоми , а мъжете – само една , жените имат предимство в това отношение . Индия – особен случай В Индия обаче , както показват изследванията , рискът от смърт в резултат на Ковид е по - висок при жените , отколкото при мъжете . Данните сочат , че смъртността сред заразените жени е от 3 , 3 процента , а при мъжете – 2 , 9 на сто . Във възрастовата група между 40 и 49 години са починали 3 , 2 процента от заразените жени , а при мъжете този показател е 2 , 1 на сто . Изследователите се занимават интензивно с този феномен . Предполага се , че наред с другото жените са засегнати по - тежко , тъй като в Индия просто има повече възрастни жени , отколкото мъже . Освен това на здравето на жените се обръща сравнително по - малко внимание – жените там по - рядко ходят на лекар и често се опитват да се справят самостоятелно със здравословните си проблеми . Защо децата са по - малко застрашени ? При пандемията от коронавирус децата изненадващо се оказаха не най - беззащитната част от обществото – при повечето деца заболяването преминава сравнително леко и често дори без симптоми . Сред всички починали от коронавирус в Германия , само единици са били на възраст под 18 години . На какво точно се дължи това – така и не е изяснено напълно . Медиците смятат , че при малките деца помага наследеният „ индивидуален имунитет " , който майката предава на детето още по време на вътреутробното развитие , а след раждането - чрез майчиното мляко . Тази „ пасивна имунизация “ обикновено е достатъчна , докато децата си изградят своя собствена имунна защита – до към десетата си година . Но и по - късно имунната система се променя под влиянието на нови патогени .